Njemački savezni parlament, u saradnji sa Slobodnim univerzitetom u Berlinu („Freie Universität Berlin“), Humboltovim univerzitetom u Berlinu („Humboldt-Universität zu Berlin“) i Tehničkim univerzitetom u Berlinu („Technische Universität Berlin“), poziva visoko kvalifikovane mlade kandidate i kandidadtkinje, zaintereovane za politiku i kreiranje demokratske budućnosti u svojim zemljama, da apliciraju za jednu od međunarodnih parlamentarnih stipendija i provedu pet mjeseci u Berlinu.

Zemlje učesnice ovog programa su: Albanija, Alžir, Armenija, Azerbajdžan, Bjelorusija, Bosna i Hercegovina, Bugarska, Crna Gora, Češka, Egipat, Estonija, Francuska, Grčka, Gruzija, Hrvatska, Irak, Izrael, Jordan, Kazakstan, Kipar, Kosovo, Latvija, Libanon, Libija, Litvanija, Mađarska, Makedonija, Maroko, Moldavija, Palestinska Samouprava, Poljska, Rumunija, Rusija, SAD, Sirija, Srbija, Slovačka, Slovenija, Turska, Tunis i Ukrajina.

Stipendija omogućava upoznavanje njemačkog parlamentarnog sistema i procesa donošenja odluka, kao i sticanje praktičnog iskustva u parlamentarnom radu tokom 13 sedmica rada sa članom Njemačkog parlamenta. Dobitnike ovih stipendija bira nezavisna njemačka komisija.

Uslovi:

Državljanstvo neke od gore navedenih zemalja koje učestvuju u ovom Programu (uključujući i Crnu Goru),

* Završene univerzitetske studije (dodiplomske, master, ili doktorske studije),
* Dobro znane njemačkog jezika (najmanje nivo B2),
* Dobro poznavanje njemačke politike, društva i istorije,
* Kandidati treba da su mlađi od 30 godina u vrijeme početka tečenja stipendije.

Krajni rok za apliciranje je **30. jun 2017. godine.**

Stipendija obuhvata sljedeće stavke:

* Mjesečni iznos od 500 eura,
* Besplatan smještaj,
* Zdrastveno osiguranje i putne troškove.

Sve detaljne informacije u vezi sa uslovima i procedurom apliciranja, zainteresovani kandidati mogu naći na internet stranici [www.bundestag.de/ips](http://www.bundestag.de/ips), ili internet stranici Ambasade SR Njemačke u Podgorici: [www.podgorica.diplo.de](http://www.podgorica.diplo.de) .